21.7.2023 г.
BG
Официален вестник на Европейския съюз
C 257/37
16. отбелязва, че управлението на оперативната съвместимост е фрагментирано, по-специално в децентрализираните страни като резултат от доброволния характер на Европейската рамка за оперативна съвместимост; подчертава ключовата роля на националните компетентни органи и „ранното приемане“ на местните и регионалните власти за повишаване на осведомеността и за насърчаване на цифровата трансформация в техните партньорски градове и региони; 17. отново изтъква необходимостта от преодоляване на цифровото и териториалното разделение.
За постигането на тази обща цел спомага конкретната цел на Цифровия компас (7) до 2030 г.
100 % от ключовите обществени услуги да бъдат предоставяни онлайн; подчертава, че предоставянето на оперативна съвместимост на обществените услуги по цифров и/или онлайн начин е от изключително значение за всички региони и общини в ЕС, независимо от тяхното географско местоположение, включително периферните региони, отдалечените острови и планинските райони.
Технологиите могат да гарантират, че регионите и общините могат да преодолеят недостатъците на периферното си местоположение; подчертава необходимостта от конкретно и ефективно сътрудничество с островните и периферните региони в управлението на прехода към оперативна съвместимост; 18. приветства дейностите на проактивните градове и региони, които търсят решения и споделят най-добри практики, възприемат нови практики на ранен етап и ги тестват; приветства работата на движението living-in.eu (8), обединяващо градове и общности за насърчаване на цифровата трансформация, или на „Отворените и приспособими интелигентни градове“, които разработват минимални механизми за оперативна съвместимост като универсални инструменти за постигане на оперативна съвместимост на данните, системите и услугите между градовете и доставчиците по света; подчертава, че за да се постигне по-хомогенна среда за оперативна съвместимост и широко използвани решения за оперативна съвместимост, е необходимо да се създаде система за управление, която да обхваща целия ЕС; 19. отбелязва, че възлагането на обществени поръчки и търговете за обществени поръчки за нови системи или модернизирането на съществуващите системи ще бъде обременяващо за местните и регионалните власти, по-специално поради липсата на експертен опит, финанси и персонал; 20. отново подчертава критичното значение на опeративната съвместимост за цифровата устойчивост и стратегическата независимост на ЕС: наличието на взаимосвързани услуги и системи трябва да предотврати потенциална цифрова пандемия в резултат на мащабна кибератака на най-слабата точка на мрежата, като се използват едни и същи или сходни решения между взаимосвързани субекти.
Същевременно използването на решения с отворен код ще намали зависимостта от основните доставчици на софтуерни решения, като по този начин ще увеличи стратегическата независимост на ЕС; 21. признава загрижеността на градовете, по-малките общини и регионите във връзка с новите задачи, възложени с предложения регламент, и подчертава, че е абсолютно необходимо да се вземат предвид техните специфични интереси; подчертава необходимостта представителите на КР да бъдат неразделна част от стратегическия аспект на управлението на оперативната съвместимост; възнамерява, чрез участието си в Съвета за оперативна съвместимост в Европа, да гарантира, че местните и регионалните проблеми се вземат предвид; 22. подчертава, че е важно местните и регионалните компетентни органи да получат конкретни насоки от Съвета на програма „Оперативно съвместима Европа“ и националните компетентни органи относно услугите, обхванати от оценката на оперативната съвместимост; подчертава, че следва да се определи предварителна проверка на трансграничната приложимост преди да се прави каквато и да е оценка на оперативната съвместимост, като за това следва да отговарят националните компетентни органи; 23. приветства акцента, който предложението поставя върху решенията с отворен код, както и върху участието на разработчици с отворен код в европейската общност за оперативна съвместимост.
Използването на отворен код като ключова част от решенията за предоставяне на услуги на местно/регионално равнище ще повиши прозрачността, ще намали разходите, ще насърчи киберсигурността и ще избегне зависимостта от определен доставчик, при която някои данни, които вече са събрани, може да не са налични при смяна на доставчиците на услуги; 24. предлага порталът „Interoperable Europe“ — или портал със сходни характеристики — да служи като хранилище на всички обществени услуги, предоставяни онлайн в държавите — членки на ЕС, групирани в съответствие с вида на услугата и държавата членка.
След това порталът може да се превърне в отправна точка за всеки гражданин, който търси информация за това как да получи достъп до тези обществени услуги онлайн.
Това би било ефективен начин за обединяване на информация относно ключови обществени услуги, чието предоставяне онлайн ще започне до 2030 г.; 25.
накрая отбелязва, че предложението отговаря на принципите на субсидиарност и пропорционалност.
Брюксел, 24 май 2023 г. Председател на Европейския комитет на регионите Vasco ALVES CORDEIRO
(7) (8)
https://digital-strategy.
ec.europa.eu/en/policies/europes-digital-decade https://living-in.eu/